Na Kaao ano Kupua. 



KA IWI O PELE. 



HE PUU nui keia ; aia keia jniu ma Hana, Maui nei ; ka mea i kapaia ai ka inoa o 

 keia puu Ka iwi o Pele, no ka hele ana mai o kekahi kanaka, o Naniakaeha ko- 

 na inoa, mai Kahiki mai keia kanaka i hele mai ai, a halawai me Mahinahina, 

 a i kona halawai ana me Mahinahina, pane aku o Namakaeha iaia, nokamea, he wa- 

 hine maikai ia, o kana kane oia o Kapapauoa ua kokoke no ia ma Puuhele, ma Hana o 

 Maui nei, oia ka mea i olelo ia c ka poe haku mele, "O ka nalu hee o Puuhele," a pela 

 'ku. 



Ninau aku o Namakaeha ia Mahinahina : "E aho eu haele kaua ma nei wahi 

 aku, o oe hoi ke kamaaina o neia wahi au e noho nei." Pane mai o Mahinahina: "E 

 ae aku ana au i kau koi mai, eia ka mea hewa, o ko kaua hui pu ana, no ka mea he kane 

 oe no ka aina-e, a owau nei he wahine au no keia wahi a he kamaaina no hoi no keia 

 wahi, malia paha o kii mai oe ia'u i wahine nau." Pane mai o Namakaeha ia Mahi- 

 nahina: "Aole o'u makemake e hana ia mea mawaena o kaua, no ka mea, he wahine no 

 auanei ka'u, aia no i Kahiki, a no ka nui o kuu makemake e hele i ka niakaikai, nolaila 

 au i hele mai nei ; he hele loa ae nei no ma ke alaloa, o ka ike ana mai nei ia oe nolaila, 

 kipa mai nei maanei a loaa oe." 



Ae mai la o Mahinahina i ka ianei olelo, o ko laua nei hele aku la no ia a halawai 

 me Kanahaha. Olelo mai o Mahinahina: "Aia keia wahine maikai la, no ka ike ana ia 

 Puuhele make ai oia. O ka uhane nae keia e noho mai la, o keia nae ka wahine kahi- 

 ko o keia wahi." I ko laua nei hele ana aku , a ike e mai la ua wahine a olelo mai : "Hiki 

 mai ka malihini a me kamaaina. Aole o ke ea mai he kino maoli e noho aku ana, o ke 

 kino eepa nei e noho nei. aohe kupono o ka noho ana, no ka mea he uhane wale no au e 

 noho aku nei no ka nui o kuu hilahila ia Puuhele, nolaila, make iho nei au!" Pane koke 

 aku no o Namakaeha ia Mahinahina : "Ina kaua," o ko laua nei hele aku la no ia a ike e 

 mai la o Lehoula, o kona hele e mai la no ia a hiki ma kahi oioina; i uo o Lehoula nae 

 e aui pealii ana, kani mai la ke mele o ua wahine uhane nei, penei : 



Iliki mai hiki mai e ka la — e, 



O ka imi ana o ka ikaika la, 



A loaa ka lau o ka hau i ka makani, 



E-i mai ana paha ia'u i hoa nona-a, 



keia imi ia e ka ikaika, a pela aku. 



A pau ka ua wahine nei mele ana, kakali iho la o Namakaeha a hoopuka aku i 



kana mele penei: 



Aole au i hele mai ma ke ano ikaika 



1 hele mai au ma ka makaikai 



(507) 



